《永新法云上方》
宋代·刘弇

石廊西头物色好，别有净界擎青莲。玉虹挂门一水割，碧云差径千家连。

浩歌流年客尊酒，高卧白日僧华颠。夜凉散发弄明月，更欲挽驾青翰仙。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。